recursal/SuperWikiNEXT-32B huggingface dataset:
**سینتھیا ہفس** (انگریزی: Cynthia Hughes) ایک گرینیڈائی صحافیہ ہے۔ وہ اپنے شوہر ایلیسٹر ہفس کے ساتھ گرینیڈا نیوزلیٹر کی معاون مدیر تھی۔ ان دونوں کا طرہ امتیاز یہ رہا ہے کہ وہ 1983ء میں موریس بِشپ کے تختہ پلٹے جانے کی تشہیر میں شامل رہے ہیں، جس کی وجہ سے امریکا نے گرینیڈا پر قبضہ کیا۔ ان اخبار صارفین اندراج شدہ صارفین کو دستیاب تھا اور وہ عام اخباروں کے ساتھ بیچا نہیں جاتا تھا، غالبًا خرچ کی تخفیف کے لیے۔

سینتھیا ہفس نے گرینیڈا کی آزادی کے پہلے کے حالات، گرینیڈائی آزادی، 1979ء میں عوامی انقلابی حکومت کی جانب سے مسلح عنان حکومت کی باگ ڈور سنبھالنے، انقلابی حکومت اور 1983ء کے تختہ پلٹنے کے واقعات، وزیر اعظم موریس بشپ کے سیاسی قتل اور ان کابینی ارکان اور حمایتی، ریاستہائے متحدہ امریکا کے گرینیڈا پر قبضے، گرینیڈا 17 اور جمہوریت کے بارے میں لکھا۔

19 جون سے اگست 1981ء تک سینتھیا اور ان کے شوہر کو 24 گھنٹے زیر نگرانی رکھا گیا تھا۔

1984ء میں کولمبیا یونیورسٹی نے اس میاں بیوی جوڑی ماریہ مورس کیبٹ ایوارڈ (Maria Moors Cabot Award) عطا کیا۔

سینتھیا ہفس کا 72 سال کی عمر میں انتقال ہو گیا۔ پسماندگان میں شوہر اور دو بچے شامل تھے۔ یونیورسٹی آف ویسٹ انڈیز کے پاس
گرینیڈائی فنون کے نمونے، دستاویزات اور دیگر تاریخی چیز سینتھیا کے نام سے موجود ہیں۔

مزید دیکھیے
-----------

* گرینیڈا کی تاریخ

حوالہ جات
---------

1. 1 2  Cynthia Hughes, Grenadian Journalist, 72 — ناشر: نیو یارک ٹائمز  — شائع شدہ از: 9 دسمبر 1989
2. ↑  "Gillian Glean Walker: The Witness and his Testmony, Alister Hughes, Grenada Newsletter". *www.open.uwi.edu*. اخذ شدہ بتاریخ 15 جولا‎ئی 2019.
3. 1 2  "TimesMachine: سنیچر 9 دسمبر، 1989 - NYTimes.com". *timesmachine.nytimes.com* (بزبان انگریزی). اخذ شدہ بتاریخ 15 جولا‎ئی 2019.
4. 1 2 3  "Alister Earl Hewitson Hughes [1919-2005]". *The Grenada Revolution*.
5. ↑  "Gillian Glean Walker: The Witness and his Testmony, Alister Hughes, Grenada Newsletter". *www.open.uwi.edu*. اخذ شدہ بتاریخ 15 جولا‎ئی 2019.
**شمالی نورلڈ کا کورٹ** ( Hovrätten för Övre Norrland ) ایک عدالت ہے جس میں ویسٹرباٹن کاؤنٹی اور نورباٹن کاؤنٹی کے علاقے شامل ہوتے ہیں- یہ عدالت سویڈن کے شہر امیو میں واقع ہے- یہ ان گنی چُنی عمارتوں میں سے ہے جو 1888 کی آگ سے پہلے بنی تھی اور آج تک موجود ہے-

عمارت
-----

یہ عمارت 1886-1887 میں نشاۃ ثانیہ کے انداز میں بنائی گئی تھی اور اس کا نقشہ جوہان نورڈكست کی طرف سے پیش کیا گیا تھا- شروع کے کچھ سالوں میں اس کا استعمال ایک اسکول کے طور پر کیا جاتا تھا جہاں پر استاتذہ کو تعلیم دی جاتا تھے- عمارت میں پرنسپل کا گھر، تدریسی کمرے، مجمع گاہ اور ورزش گاہ تھا- عمارت کے آس پاس ایک چھوٹا پارک بھی تھا-

کورٹ
----

16 دسبر 1936 کو بادشاہ گستاف نے 5 ویں نے نورلڈ کے کورٹ کا افتتاح کیا تھا۔- اس عدالت کو سويا کورٹ سے الگ کر دیا گیا تاکہ سويا کورٹ کے وزن میں تخفیف کی جا سکے-

حوالہ جات
---------

1. 1 2  "Hovrättens tillkomst och historia" (بزبان السويدية). Hovrätten för Övre Norrland. 2011-03-10. 25 دسمبر 2018 میں اصل سے آرکائیو شدہ. اخذ شدہ بتاریخ 12 جنوری 2013.  الوسيط `|url-status=` تم تجاهله (معاونت) صيانة CS1: لغة غير مدعومة (link)
**علقمہ بن وقاص** بن محسن بن کلادہ العتواری اللیثی الکینانی المدنی ، حدیث کے عالم اور راوی ہیں۔

یہ عمر ، عائشہ ، بلال بن الحارث المزنی ، عمرو بن العاص ، ابن عمر اور ایک گروہ کے اختیار پر بیان ہوا۔ اس کی زیادہ گفتگو نہیں ہوتی ہے۔ اور ابن سعد اورنسائی نے اس پر بھروسا کیا۔ اس کے دو بیٹے عمرو ، عبد اللہ ، اور الزہری ، ابن ابی ملکہ ، محمد بن ابراہیم التیمی اور عمرو بن یحییٰ المزنی نے ان سے روایت کیا۔ اس کا شہر میں ایک مکان تھا۔ وہ عبد المالک بن مروان کے زمانے میں فوت ہوا اور اس کی حدیث صحاح ستہ میں ہے ، اور وہ کنانہ قبیلے کے بنو لیث سے تھا۔

الذہبی نے کہا: میں نے "اسحاق بن طارق" نے ہم کو بتایا "ابن خلیل" نے ہمیں "ابو الکریم التیمی" نے "ابو علی الہداد" سےہمیں بتایا ، "حافظ ابو نعیم "نے ہمیں بتایا ہمیں "فاروق الخطابی "نے بتایا "ابو مسلم الکشی" نے ہمیں "معمر بن عبد اللہ" نے "شعبہ "سے روایت کی؂"الحاکم" سےسنا"ابراہیم" سےسنا۔ "علقمہ سے" عبد اللہ سے سنا ،خدا کے رسول نے کہا: خدا اس سے محبت کرتا ہے کہ اس کے اعمال اسی طرح قبول کیے جائیں جیسے وہ محبت کرتا ہے کہ اس کی مرضی دے دی جائے۔ ابو نعیم نے یہ بات معمر کو انوکھی انداز میں سنائی۔ ۔

حوالہ جات
---------

1. ↑  سير أعلام النبلاء للذهبي
**فروخت کا معاہدہ** (انگریزی: Contract of sale) ایک قانونی معاہدہ ہوتا ہے جس میں اثاثہ جات کی فروخت (اشیاء یا جائداد) شامل ہوتی ہے جسے بیچنے والا یا خریدنے والا کسی تسلیم شدہ خریدار یا فروشندے کے ساتھ رضا مندانہ طور پر رقمی یا رقم کے مساوی کسی اور قدر میں طے کرے۔ یہ قدیم دور سے چلی آ رہی خرید و فروخت کا طرز عمل رہا ہے۔

حقیقی شخصیت کا ہونا
-------------------

کسی بھی خرید فروخت کے معاہدے میں حقیقی شخصیت کا ہونا ایک لازمی شرط ہے جس سے معاہدے کو قانونی تحفظ حاصل ہوتا ہے۔ جعلی شخصیت یا ادارہ جات کا ہونا اور نیز بے نامی جائداد کی منتقلی قانونی مسائل کھڑے کر سکتی ہے۔ بھارت کے محکمہ انکم ٹیکس نے 13 دسمبر 2020ء کو چنڈی گڑھ میں قائم دوا سازی کی ایک حصص بازار میں فہرست بند کمپنی اور اس کی متعلقہ فرموں کے کیس میں تلاشی اور ضبطی کی کارروائی کی۔ چنڈی گڑھ، دہلی اور ممبئی میں کل ملا کر 11 جگہوں کا احاطہ کیا گیا۔ اس گروپ کے خلاف بنیادی الزام یہ تھا کہ کمپنی نے اندور میں 117 ایکڑ بے نامی زمین خریدی تھی اور یہ جعلی (مفروضہ) کمپنی کے نام پر خریدی گئی۔ تلاشی کے دوران بہت سے ایسے شواہد سامنے آئے اور ان پر قبضہ کیا گیا جن سے صاف ظاہر ہوتا کہ بے نامی کمپنی دوا ساز کمپنی کی ایک ذیلی کمپنی ہے۔ جس کا حقیقت میں کوئی کاروبار نہیں ہے۔ بے نامی کمپنی کے تمام ڈمی ڈائریکٹروں اور شیئر ہولڈروں نے اپنے اپنے بیانات میں اعتراف کیا ہے کہ کمپنی ایک فرضی کمپنی تھی جس گی کوئی کاروباری سرگرمی نہیں تھی اور اندور میں جو زمین فہرست بند کمپنی کے مالیے سے خریدی گئی ہے وہ مینیجنگ ڈائرکٹر کے فائدے کے لیے تھی۔ اس طرح یہ کار روائی قانونی دائرے اور تحفظ کے باہر ہونے کی ایک اعلٰی مثال بن گئی تھی۔

مزید دیکھیے
-----------

* مستقبل کی خریداری کے لیے معاہدہ

حوالہ جات
---------

1. ↑
**مڑھی دا دیوا** ( پنجابی : ਮੜ੍ਹੀ ਦਾ ਦੀਵਾ ) بمعنی مزار کا چراغ ، معروف بھارتی پنجابی ادیب اور کہانی نویس گردیال سنگھ کا لکھا ایک پنجابی ناول ہے۔ سنگھ جی کا یہ پہلا ناول تھا جو 1964 میں چھپا۔ یہ پہلا پنجابی ناول ہے جس کا روسی زبان میں ترجمہ ہوا اور اس کی پانچ لاکھ کاپیاں سوویت روس میں چھپ کے فروخت ہوئیں۔ اس ناول کو بھارتی ساہت اکادمی نے جدید بھارتی کلاسک کا درجہ دیا اور ہندوستان کی تمام زبانوں میں اس کا ترجمہ شائع کیا۔

کہانی
-----

مڑھی کا دیوا کی کہانی دلت ذات کے جگسیر نامی شخص کی زندگی کے گرد گھومتی ہے۔ جگسیر کی باپ نے ساری زندگی دھرم سنگھ کے خاندان کے ساتھ نبھائی اور جگسیر بھی ورثے میں ملے اس تعلق سے جڑا رہا۔ دھرم سنگھ کے لیے اپنے بیٹے بھنتے اور جگسیر کے درمیان کوئی فرق نہیں۔ وہ جگسیر کے باپ کو اپنے باپ کی طرف سے ملا شیشم والا کھیت دینا چاہتا ہے لیکن اعلی اور ادنی مالکی کا رجواڑا شاہی قانون اس کے رستے کی دیوار ہونے کی وجہ سے مالکی انتقال نہ کر سکا اور وقت بدلنے کے ساتھ وہ انسانی اقدار جن سے دھرم سنگھ راہنمائی لیتا تھا نئی لالچی ذہنیت کی بھینٹ چڑھ گئیں۔ اس کی بیوی اور دونوں بیٹے جگسیر سنگھ کے کے ساتھ دھرم سنگھ کے برتاؤ کو گناہ سمجھنے لگے۔ بھگتا جگسیر کے کھیت والا شیشم کا پیڑ کٹوا دیتا ہے اور جگسیر اپنے باپ کے مزار کی چار اینٹیں گھر لا کے رکھ لیتا ہے۔ اس کی ماں کا انتقال ہو جاتا ہے اور وہ خود اندر سے ٹوٹ جاتا ہے۔ دھرم سنگھ، بھانی اور رونقی عملی کے سوا کوئی اس کا ہمدرد نہیں۔ یہ تینوں ان انہونیوں کے ہونے کے مکمل نشان بن جاتے ہیں جنہیں دندناتا نیا نظام ایک طرف کنارے دھکیل دیتا ہے۔ رونقی کی بیوی جب اسے اکیلا چھوڑ کر چلی جاتی ہے '  تو ماحول ایک گھمبیر اداسی میں ڈوب جاتا ہے۔

فلم
---

1989 میں اس کہانی پر مڑھی دا دیواکے نام سے ہی ایک پنجابی فلم بھی بنی جس کا پروڈیؤسر سرندر سنگھ تھا۔ اس فلم میں مرکزی کردار راج ببر (بطور جگسیر)، دیپتی نول (بھانی) اور پنکج کپور (رونقی) نے نبھائے تھے۔

حوالہ جات
---------

1. ↑
2. ↑  شبداں دے مطلب دی سمسیا
**معطیہ** اصل میں عطیہ کی گئی یا دی گئی معلومات کو کہا جاتا ہے اسے انگریزی میں datum کہتے ہیں، یعنی یوں بھی کہہ سکتے ہیں کہ (معلومات (knowledge) کا ایک ٹکڑا معطیہ کہلاتا ہے۔ یہ لفظ معطیات (data) کا واحد ہے، یعنی معطیہ لفظ واحد اور ڈیٹا لفظ جمع ہے۔ انگریزی زبان کا لفظ datum اصل میں لاطینی سے آیا ہے جس کے معنی ----- دی ہوئی (چیز یا مقدار) ------ کے ہوتے ہیں۔ اردو میں اس لفظ کا کوئی ایک متبادل نہیں ملتا بلکہ متعدد الفاظ لغات میں اور نصابی کتب میں آتے ہیں جیسے؛ مفروضات، بیانات، معلوم، حقائق، معطی اور ڈیٹا۔ ان میں سے مفروضہ hypothetical، بیانات statment اور معلوم knowledge کے لیے جبکہ حقائق realities جیسے انگریزی متبادلات کے لیے زیادہ موزوں ہیں۔ جہاں تک رہی بات datum کی تو چونکہ اس کا مفہوم مذکورہ بالا بیان کے مطابق چونکہ، دی گئی چیز کا ہوتا ہے اس لیے اس کے لیے ----- عطیہ / عطا ----- سے بنا ہوا لفظ معطیہ (یعنی وہ چیز جو دی گئی یا عطیہ کی گئی) نہایت قریب ترین اور درست متبادل ہے۔ گویا عطیہ کی گئی معلومات یا مقداروں کو datum کہا جاتا ہے۔ ایک بات قابل توجہ یہ ہے کہ اس لفظ معطیہ کی ہجے میں حرف ی پر تشدید کے ساتھ ؛ دینے والی کا مفہوم بھی لغات میں آتا ہے جبکہ datum کے لیے معطیہ میں مُ + عطیہ پڑھا جاتا ہے اور یوں بھی اردو میں دینے والی کے لیے معطیہ کا لفظ عام طور پر استعمال میں نہیں آتا کہ کوئی ابہام پیدا کرے۔

---


|  |  |
| --- | --- |
| ضد ابہام صفحات کے لیے معاونت | یہ ایک ضد ابہام صفحہ ہے۔ ایسے الفاظ جو بیک وقت متعدد معانی پر مشتمل ہوں یا متفرق شعبہ ہائے فنون سے وابستہ ہوں، انہیں ضد ابہام صفحہ کہا جاتا ہے۔ اگر کسی اندرونی ربط کے ذریعہ آپ اس صفحہ تک پہونچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔ مزید تفصیل کے لیے ویکیپیڈیا:ضد ابہام ملاحظہ فرمائیں۔ |
فرانسیسی سوڈان کا پرچم
**فرانسیسی سوڈان** (فرانسیسی: Soudan français) (انگریزی: French Sudan) شمالی افریقا کی آٹھ فرانسیسی کالونیوں میں سے ایک تھی جو تاریخی ادوار میں دو دفعہ 1890ء تا 1899ء اور 1920ء تا 1960ء قائم رہی، حتی کہ 1960ء میں فرانس سے مکمل آزادی حاصل کر کے جمہوریہ مالی بن گئي۔

تاریخ
-----

فرانسیسی کالونی کی بنیاد 8 ستمبر 1880ء کو بالائی سینیگال (Upper Senegal) کے نام سے رکھی گئی جس کا نام تبدیل کر کے 18 اگست 1890ء کو فرانسیسی سوڈان کر دیا گیا اور کیز (کیز) دار الحکومت قرار پایا۔ 10 اکتوبر 1899 کو کالونی ٹوٹ گئي اور گیارہ جنوبی صوبے فرانسیسی گنی، آئيوری کوسٹ اور دوہامبے بنے تاہم دو صوبے بعد میں واپس مل گئے۔

1902ء میں کالونی کے حصے جو فوجی ڈسٹرک نہ تھے، سینیگامبیا اور نائیجر بنے اور بعد میں بالائی سینیگال اور نائيجر 1904ء میں اور 1920ء میں تنظیم نو کے بعد قدیم نام دوبارہ سے اپنایا گيا۔ 1933ء میں اپر وولٹا (Upper Volta) کو چھوڑنے کے بعد فرانسیسی سوڈان کو اس کے مزید صوبے واپس مل گئے۔

آزادی
-----

4 اکتوبر 1958ء کو فرانسیسی آئینی ریفرنڈم کے بعد فرانسیسی سوڈان، فرانسیسی کمیونٹی (French Community) کا رکن بنا اور مکمل داخلی خود مختاری 25 نومبر 1958ء کو ملی۔ 4 اپریل 1959ء کو فرنسیسی سوڈان نے سینیگال کے ساتھ اتحاد کر کے مالی فیڈریشن (Mali Federation) کی بنیاد رکھی جو فرانسیسی کمیونٹی کے اندر مکمل خود مختار ہو گئی۔ فیڈریشن 20 اگست 1960ء کو سینیگال کے اخراج کی وجہ سے انحطاط کا شکار ہوئی اور 22 ستمبر کو فرانسیسی سوڈان نے فرانسیسی کمیونٹی سے الگ ہو کر مکمل آزاد ملک جمہوریہ مالی کے قیام کا اعلان کیا۔

متعلقہ مضامین
-------------

* بلاد سودان
* سوڈان
جنوبی ہند کی ریاست کیرلا کا ایک صندوق برید
**صندوق برید** (انگریزی: Post box)، جسے عرف عام میں اس کے انگریزی زبان کے متبادل پوسٹ باکس کے نام سے زیادہ جانا جاتا ہے، عام طور سے ایک بکسا ہوتا ہے جو لال یا ہرے رنگ کا ہوتا ہے۔ اس میں کسی محلے یا علاقے کے لوگ اپنے بھیجے جانے والے خطوط ڈالتے ہیں جسے کسی علاقے کا ملک کے ڈاک نظام کے اہل کار جمع کرتے ہیں۔ ہر خط پر لازم ہے کہ اپنے وزن یا مقام ترسیل کے حساب سے مناسب ڈاک ٹکٹ چسپاں رکھے۔ ایسا نہ ہونے کی صورت میں ڈاک اہل کار یا تو اس خط کو تلف کر دے سکتے ہیں یا جرمانے کے ساتھ خط کو روانہ کر سکتے ہیں۔

حالانکہ صندوق برید صندوق خطوط سے اپنی نوعیت کے لحاظ سے مختلف ہے: جہاں صندوق برید سے ڈاکیاں کھول کر خطوں کو جمع کرتا ہے، وہیں اس کے بر عکس صندوق خطوط ڈاکیے کی جانب سے کسی پتے پر لائے گئے خط جمع ہوتے ہیں، تاہم کچھ لوگ پوسٹ باکس کو لیٹر باکس کے مساوی ہی استعمال کرتے ہیں۔ انٹرنیٹ کی آمد سے پہلے اخبارات میں ضرورت رشتہ، مکان برائے فروخت اور ملازمت کے اشتہار کنندے اپنا پتہ دینے کی بجائے متعلقہ اخبار کا ایک لیٹر باکس کرائے پر لیتے تھے جہاں جوابًا وصول ہونے والے خط جمع ہوتے تھے۔ اسے اشتہارات کے نیچے *پوسٹ باکس نمبر (متعلقہ نمبر)، (متعلقہ اخبار) اخبار* کے طور شائع کیا جاتا تھا۔ اس کا مقصد عوام الناس سے مشتہر کی شناخت بچانا تھا۔ انٹرنیٹ کی آمد کے بعد یہ کام عند الضرورت تخلیق کردہ گمنام ای میل پتے کے ذریعے کیا جاتا ہے۔

مزید دیکھیے
-----------

* صندوق خطوط

حوالہ جات
---------
**نارتھمپٹن شائر کاؤنٹی کرکٹ کلب** انگلینڈ اور ویلز کے ڈومیسٹک کرکٹ ڈھانچے کے اندر اٹھارہ فرسٹ کلاس کاؤنٹی کلبوں میں سے ایک ہے۔ یہ نارتھمپٹن شائر کی تاریخی کاؤنٹی کی نمائندگی کرتا ہے۔ اس کی محدود اوورز کی ٹیم کو **نارتھنٹس اسٹیل بیکس کہا جاتا ہے - یہ نارتھمپٹن شائر** رجمنٹ کا حوالہ ہے جو 1881ء میں تشکیل دی گئی تھی۔ یہ نام قیاس کے طور پر سپاہیوں کی ان کے افسران کی طرف سے نافذ کیے گئے سخت نظم و ضبط کے لیے ظاہری بے حسی کو خراج تحسین تھا۔  1878 ءمیں قائم کیا گیا، نارتھمپٹن شائر (نارتھنٹس) پہلے تو معمولی حیثیت رکھتا تھا لیکن 1890 ءکی دہائی کے دوران ابتدائی مائنر کاؤنٹی چیمپئن شپ کا ایک نمایاں رکن تھا۔ 1905ء میں، کلب نے کاؤنٹی چیمپئن شپ میں شمولیت اختیار کی اور اسے فرسٹ کلاس کا درجہ دیا گیا، جب سے یہ ٹیم انگلینڈ میں ہر اعلیٰ سطح کے ڈومیسٹک کرکٹ مقابلے کھیلتی رہی ہے۔ کلب اپنے زیادہ تر کھیل کاؤنٹی کرکٹ گراؤنڈ، نارتھمپٹن میں کھیلتا ہے، لیکن ماضی میں اس نے کیٹرنگ ، ویلنگبورو اور پیٹربورو (پہلے نارتھمپٹن شائر کا حصہ تھا، لیکن اب کیمبرج شائر میں) کے بیرونی میدان استعمال کیے ہیں۔ اس نے کاؤنٹی سے باہر ایک روزہ کھیلوں کے لیے میدان بھی استعمال کیے ہیں: مثال کے طور پر، لوٹن ، ٹرنگ اور ملٹن کینز میں۔2019 ءکے سیزن کے دوران، نارتھمپٹن شائر کو کاؤنٹی چیمپئن شپ کے ڈویژن ٹو سے ترقی دی گئی۔ وہ رائل لندن ون ڈے کپ کے نارتھ ڈویژن اور T20 بلاسٹ کے نارتھ ڈویژن میں بھی کھیلے۔

حوالہ جات
---------

1. ↑  "County Ground - England - Cricket Grounds - ESPNcricinfo". *Cricinfo*. اخذ شدہ بتاریخ 29 ستمبر 2018.
2. ↑  "Club History: Why the Steelbacks?". 14 اگست 2011 میں اصل سے آرکائیو شدہ. اخذ شدہ بتاریخ 09 اگست 2022.  الوسيط `|url-status=` تم تجاهله (معاونت)
3. ↑  ACS (1982). *A Guide to First-Class Cricket Matches Played in the British Isles*. Nottingham: ACS.
پارمیجیانینو کی ذاتی تصویر جو محدب آئینہ کی مدد سے تیار کی گئی– (1524ء)
**محدب آئینہ میں ذاتی عکس** (انگریزی: Self-portrait in a Convex Mirror) ایک تصویر ہے جسے اطالوی مصور پارمیجیانینو نے (1524ء) میں تخلیق کیا تھا۔ یہ تصویر اواخر عہدِ نشاۃ ثانیہ میں بنائی گئی شاہکار تصاویر میں سے ایک ہے۔ یہ تصویر اب ویانا، آسٹریا کے کنستھیس توریسشس میوزیم میں موجود ہے۔

تاریخ
-----

محدب آئینہ میں پہلی تصویر اواخر عہدِ نشاۃ ثانیہ کے مصور اور سوانح نگار جارجیو وساری نے بنائی تھی۔ روم میں 1525ء میں جو تین مختلف اقسام کی تصاویر لائی گئی تھیں اُن میں جارجیو وساری کی ذاتی تصویر بھی شامل تھی۔ بعد ازاں پارمیجیانینو کی تخلیق کردہ ذاتی تصویر سے روم کے مصوروں کو ایک نیا اور اچھوتا نظریہ مصوری مل گیا۔ یہ تصویر اولاً پوپ کلیمنٹ ہفتم کو عطیہ کردی گئی تھی جبکہ بعد میں اطالوی ادیب پیترو اریتینو کو مل گئی جس کے گھر میں جارجیو وساری کی ذاتی تصویر بھی موجود تھی۔ 

پیترو اریتینو کے بعد یہ تصویر ماہر جواہرات و مجسمہ سازویلیرئیو بیلی کی ملکیت ٹھہری۔ 1560ء میں ویٹیکن کے مجسمہ ساز آندریا پلادیو کی زیر نگرانی یہ تصویر ویٹیکن کے مجسمہ ساز ایلیساندرو وتوریا کے پاس بھیج دی گئی۔ ایلیساندرو وتوریا نے اِس تصویر کو شہنشاہ مقدس روما رڈولف ثابی کو پیش کی۔ 1608ء میں یہ تصویر پراگ شہر میں لائی گئی اور 1777ء میں ویانا کے ہیسبرگ مجموعہ جاتِ شاہی میں شامل کرلی گئی جہاں یہ اطالوی مصوری انتونیو دا کارجیو کے نام سے شامل ہے۔

طول و عرض
---------

یہ تصویر 1524ء میں بنائی گئی جبکہ پارمیجیانینو کی عمر صرف 21 سال تھی۔ ایس تصویر کے لیے محدب کروی آئینہ استعمال کیا گیا۔ تصویر کی زیریں جانب ہاتھ کی لمبائی اِس جانب اشارہ کرتی ہے کہ محدب آئینہ کروی بہترین عکس والا استعمال کیا گیا۔ تصویر کا طول 24.4 سینٹی میٹر (9.6) انچ ہے۔

حوالہ جات
---------
**نارمن کلفورڈ لوئس او نیل** (پیدائش؛19 فروری 1937ء کارلٹن، سڈنی، نیو ساؤتھ ویلز)|وفات:3 مارچ 2008ء ایرینا، نیو ساؤتھ ویلز، آسٹریلیا،) ایک کرکٹ کھلاڑی تھا جو نیو ساؤتھ ویلز اور آسٹریلیا کے لیے کھیلتا تھا۔ ایک دائیں ہاتھ کا بلے باز جو اپنے بیک فٹ اسٹروک پلے کے لیے جانا جاتا ہے، او نیل نے 1958ء کے آخر میں 21 سال کی عمر میں ٹیسٹ سلیکشن میں آگے بڑھنے سے پہلے، 18 سال کی عمر میں ریاستی کرکٹ میں ڈیبیو کیا۔ ٹیم، جس نے تین ٹیسٹ سنچریاں اسکور کیں اور 1959-60ء کے برصغیر پاک و ہند کے دورے پر رن ​​سکور کرنے والے مجموعوں میں سرفہرست رہی جس نے آسٹریلیا کو 39 سال تک پاکستانی سرزمین پر اپنا آخری ٹیسٹ اور سیریز جیتنے میں مدد کی، ساتھ ہی بھارت میں ایک اور سیریز بھی۔ ان کا کیریئر 1960-61ء میں عروج پر پہنچا جب انہوں نے ویسٹ انڈیز کے خلاف ٹائی ٹیسٹ میں 181 رنز بنائے اور سیریز کے اختتام پر ان کا کیریئر اوسط 58.25 تھا۔ 1961ء کے دورہ انگلینڈ پر اونیل کی کارکردگی نے انہیں وزڈن کرکٹرز آف دی ایئر کے طور پر نامزد کیا اس کے بعد ان کی فارم کم مضبوط تھی، جس کی خصوصیت ان کی اننگز کے آغاز میں گھبراہٹ اور بے چین تھی۔ گھٹنے کے مسلسل مسائل، نیز ویسٹ انڈین باؤلر چارلی گریفتھ کی قانونی حیثیت پر میڈیا کے ایک متنازعہ حملے نے انہیں 1965ء کے بعد آسٹریلوی ٹیم سے ڈراپ کر دیا۔ دور. بعد میں وہ کرکٹ مبصر بن گئے اور ان کے بیٹے مارک اونیل نے بھی ریاستی سطح پر کرکٹ کھیلی۔ انہیں 2018ء میں کرکٹ آسٹریلیا کے ذریعے آسٹریلیا کے ہال آف فیم میں شامل کیا گیا

### انتقال

نارمن کلفورڈ لوئس او نیل 3 مارچ 2008ء کو، گلے کے کینسر کے اثرات کی وجہ سے ایرینا، نیو ساؤتھ ویلز، آسٹریلیا، میں انتقال کر گئے اس وقت ان کی عمر 71 سال 13 دن تھی۔

### مزید دیکھیے

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
ملتانی سوہن حلوہ
**سوہن حلوہ ، ا**سے ملتانی حلوہ اور ملتان کی سوغات کے نام سے پہچانا جاتا ہے۔

ملتان کی سوغات
--------------

ملتان کی سوغات سوہن حلوہ ہی کہلاتی ہے ملتانی سوہن حلوہ ایک ایسی آواز ہے۔ جو آپ کو سال کے ہر مہینہ سنائی دیتی ہے۔ یہ آواز خالی ملتان ریلوے اسٹیشن تک محدود نہیں ہے۔ ملتان کا ائیرپورٹ ہو کہ بس سٹاپ، ملتانی سوہن حلوہ بیچنے والے کی آواز آپ کو ضرور سنائی دے گی اور بہت سے مسافر اپنے عزیز و اقارب کے لیے ملتان کی یہ سوغات ضرور لے کر جاتے ہیں۔ یہ نہ صرف پاکستان بلکہ انڈیا اور بنگلہ دیش میں بھی یکساں مقبول ہے۔ سوہن حلوہ مختلف قسموں جن میں باداموں والا، کاجو والا، پستہ والا اور اخروٹ والا سوہن حلوہ شامل ہیں ملتان میں دستیاب ہے۔

سوہن حلوہ کی تاریخ
------------------

یہ خاص قسم کا حلوہ جسے ملتانی سوہن حلوہ کہتے ہیں۔ پہلی بار سوہن نے تیار کیا تھا۔ سوہن ملتان کا ایک ہندو حلوائی تھا۔ ایک دن مٹھائی کے لیے منگوایا جانے والا دودھ پھٹ گیا اور بجائے دودھ کو ضائع کرنے کے سوہن نے تجرباتی طور پر دودھ کو کڑاہی میں ڈال کر آگ پر رکھ دیا۔ جوں جوں دودھ گاڑھا ہوتا گیا سوہن اس میں چمچ ہلاتا گیا۔ دودھ کو مزید گاڑھا کرنے کے لیے سوہن نے اس میں گندم کے آٹے کی کچھ مقدار بھی شامل کر دی۔ جب سوہن نے اپنی نئی مٹھائی کو چکھا تواس منفرد مٹھائی کا ذائقہ اسے بہت لذیذ لگا۔ اس نے راہ چلتے لوگوں میں نئی مٹھائی بانٹنی شروع کر دی۔ سوہن نے اتفاقاً بن جانے والی یہ مٹھائی اس وقت باقاعدہ طور پر بنانا شروع کر دی جب لوگ آکر اس سے وہی حلوہ دوبارہ کھلانے کا تقاضا کرنے لگے۔ سوہن کا حلوہ چند دنوں میں شہر بھر میں مشہور ہو گیا اور حاکم شہر دیوان ساون مل کے دربار میں حاضر ہو کر سوہن نے یہ نئی سوغات پیش کی تو شہر کے گورنر کی پسندیدگی کے بعد اس مٹھائی کی طلب کہیں اور زیادہ ہو گئی۔
بعض روایات کے مطابق دیوان ساون مل جو 1821ء میں راجا رنجیت سنگھ کی طرف سے ملتان کا گورنر بنا کے بھیجا گیا، سوہن حلوے کا 'موجد' ہے۔ تاہم اس مؤقف کے حامل لوگوں سے اختلاف کرنے والوں کا کہنا ہے۔ کہ سوہن حلوہ صدیوں پرانی سوغات ہے۔ سوہن حلوہ بنیادی طور پر ایک ایرانی مٹھائی ہے۔ اور ایران سے آئے ہوئے کاریگروں نے اسے پہلے ملتان میں متعارف کرایا جہاں سے برصغیر کے دوسرے شہروں میں یہ مٹھائی مقبول ہوتی چلی گئی۔

بے مثال لذت
-----------

سوہن حلوے کی لذت ایسی ہے۔ جن کا مٹھائیوں میں کوئی ثانی نہیں ہے۔ سوہن حلوے کا موجد سوہن حلوائی ہو یا دیوان ساون مل، اس سے اس حلوے کی لذت پر کوئی فرق نہیں آتا۔ اس تاریخی اختلاف کے باوجود سوہن حلوہ ملتان کی ایسی سوغات ہے۔ جو ایک بار کھانے والے کو اپنا گرویدہ بنا کر ہی چھوڑتی ہے۔ اور ملتان میں حافظ کا ملتانی سوہن حلوہ، حافظ مولانا عبد $1لودود کا سوہن حلوہ، پیر خاصے والے کا قدیمی ملتانی سوہن حلوہ اور ریواڑی والوں کا سوہن حلوہ شہر کے مختلف کونوں میں اپنی مختلف برانچوں کے ساتھ تجارتی بنیادوں پر تیار ہوتا اور بیچا جاتا ہے۔ لوگ ملتانی سوہن حلوہ نہ صرف اندرونِ ملک بلکہ بیرون ملک رہنے والے اپنے عزیزواقارب اور دوست احباب کو بھی بھیجتے ہیں۔

حوالہ جات
---------

1. ↑  سوہن کا حلوہ یا ساون کا حلوہ؟ - Opinions - Dawn News
مولوق مارٹل کامبیٹ کہانیوں اور کھیلوں کی ایک شخصیت ہے۔

شکل
---

مولوق ایک **اونی** نسل کا ارکان ہے، جس کے باعث اس پر حکم یہ ہے کہ وہ دنیا میں بے چینی پھیلائے اور بے گناہ روحوں کو مزید دکھ پہنچائے۔ یہ ایک نہایت خوفناک سپاہی ہے جس کا روپ ہی انسان کے دل میں خوف پیدا کر سکتی ہے۔ اس کا دوست دراھمن ہے اور یہ امومآ ایک دوسرے کی مدد کرتے ہیں۔ کہا جاتا ہے کہ اس کی پانچ انکھوں کی بدولت اس کی نظر بہت تیز ہے۔

سپاہانہ فن
----------

جیسے دراھمن کے بازو پہ ایک لوہے کا ہتھیار ہے، ویسے ہی مولوق بھی ایک ہتھیار رکھتا ہے جو لڑائ میں بہت مفید ثابت ہوتی ہے۔ اس کے سپاہانہ فن بھی مولوق ہی کہلاتے ہیں۔ مولوق ایک بہت مضبوت کھلاڑی ہے اور اس کو قریب سے پھینکا نہیں جا سکتا۔ اگر یہ شدید غصے میں کسی کھلاڑی کی طرف دوڑے تو کھلاڑی کا بچنا مشکل ہی ہوتا ہے۔

بیرونی روابط
------------

مارٹل کامبیٹ میں مولوق[*مردہ ربط*]

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
1959ء کا ایک رومانیہ کا ڈاک ٹکٹ، جس پر لائیکا کی تصویر ہے
لائیکا (روسی: Лайка، انگریزی: Laika) ایک سوویت خلائی کتیا تھی جو زمین کے مدار میں داخل ہونے والا پہلی جاندار تھی۔ کتیا کا اصلی نام کدریافکا (Kudryavka) تھا لیکن اسے لائیکا کا نام دینے کے بعد دو دوسرے کتوں کے ساتھ تربیتی مراحل سے گزارا گیا جن میں سے خلائی سفر کے لیے لائیکا کا انتخاب ہوا۔ لائیکا سوویت خلائی جہاز اسپتنک 2 کے ذریعے 3 نومبر 1957ء کو خلاء کی جانب روانہ ہوئی۔ یہ جہاز واپسی کے لیے نہيں بنایا گیا تھا اس لیے اس مہم میں لائیکا کی موت لازمی تھی۔ 

لائیکا سفر کے آغاز کے چند گھنٹوں بعد شدید دباؤ اور زیادہ درجہ حرارت کے باعث مر گئی تھی، جس کی وجہ درجہ حرارت کو سنبھالنے والے نظام میں ممکنہ خرابی تھی۔ اس کی ہلاکت کے اصل اسباب کبھی بھی ظاہر نہیں کیے گئے البتہ اس کی موت کے اسباب کے بارے میں آج تک افواہیں گردش کرتی رہتی ہیں۔ 

حالانکہ لائیکا اس سفر میں اپنی زندگی سے ہاتھ دھو بیٹھی لیکن اس تجربے نے ثابت کیا کہ انسان بھی زمین کے مدار کے لیے راکٹ کا سفر کر سکتا ہے اور کشش ثقل نہ ہونے کے باوجود زندہ رہ سکتا ہے۔ اس نے انسان بردار خلائی سفر کی راہ ہموار کی اور سائنسدانوں کو وہ بنیادی معلومات فراہم ہوئیں جس کی بنیاد پر معلوم ہوا کہ خلائی ماحول میں زندہ اجسام کس طرح رد عمل دکھاتے ہیں۔ 

اس سفر کے نتیجے میں لائیکا دنیا کے مشہور ترین کتوں میں شمار ہوئی۔

بیرونی روابط
------------

|  |  |
| --- | --- |
|  | ویکی اقتباس میں ***لائیکا*** سے متعلق اقتباسات موجود ہیں۔ |

|  |  |
| --- | --- |
|  | ویکی ذخائر پر **لائیکا** سے متعلق سمعی و بصری مواد ملاحظہ کریں۔ |

**اس مضمون کو سنیں** (معلومات)   

noicon
صوتی مضمونصوتی مضمون
یہ صوتی ملف مورخہ کے مضمون کے مطابق تیار کی گئی ہے، لہذا اس تاریخ کے بعد مضمون میں کی جانے والی تبدیلیاں شامل نہیں ہیں۔ (معاونت صوت)
**مزید صوتی مضامین**

یہ مضمون کا صوتی نسخہ ہے۔ اسے سننے کے لیے یہاں کلک کریں
* History of Sputnik Missions
* Sputnik 2 at Astronautix

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 51165048742031191314
* ایل سی سی این: n2022018684
* بی این ایف: cb177379871 (data)

 |
مسجد شہداء
**مسجد شہداء** شہر لاہور میں شاہراہ قائد اعظم پر ریگل چوک کے قریب واقع ہے۔

تعمیر کا سبب
------------

سنگ مرمر کی یہ خوبصورت مسجد پاک بھارت جنگ 1965ء میں شہید ہونے والے پاک فوج کے افسروں اور جوانوں کی یاد میں تعمیر کی گئی۔

تعمیر کی تاریخ
--------------

**مسجد شہداء** کی تعمیر کا کام 1970ء میں مکمل ہوا تاہم یہاں پہلی نماز جمعہ 17 اکتوبر 1969ء کو ادا کی گئی۔

معماری
------

**مسجد شہداء** مصری اور ترکی فن تعمیر کا نادر نمونہ ہے۔ اس کے شمال مغربی کونے میں 50 فٹ بلند ایک مینار ہے۔ مسجد کی اندرونی چھت پر شیشے کا ایک فانوس آویزاں ہے۔

| * د
* ب
* ت
پاکستان کی مساجد |
| --- |
| بادشاہی مسجد، لاہور | 
* بادشاہی مسجد
* بھونگ مسجد
* بیت المکرم مسجد
* داتا دربار مسجد
* دائی انگہ مسجد
* سنہری مسجد
* شاہجہانی مسجد
* فیصل مسجد
* لال مسجد
* گرینڈ جامع مسجد
* مسجد بیگم شاہی
* مسجد طوبیٰ‎
* موتی مسجد
* مہابت خان مسجد
* نیو میمن مسجد
* مسجد سلمان بن عبدالعزیز
* مسجد وزیر خان
* مسجد شہداء
* مسجد درویش
* سنہری مسجد پشاور

 | پاکستان کا پرچم |
| 
* زمرہ
* پاکستان میں اسلام
* مساجد بلحاظ ملک

 |
**صوفی غلام مصطفٰی تبسم** اردو، پنجابی اور فارسی زبانوں کے شاعر تھے۔ آپ بچوں کے مقبول ترین شاعر تھے۔ بڑوں کے لیے بھی بہت کچھ لکھا۔ استاد رہے، ماہانہ لیل و نہار کے مدیر رہے اور براڈ کاسٹر بھی رہے۔ ٹی وی، ریڈیو سے پروگرام "اقبال کا ایک شعر" کرتے تھے۔ صوفی تبسم ہر میدان کے شہسوار تھے۔ نظم ہو یا نثر، غزل ہو یا گیت، ملی نغمے ہوں یا بچوں کی نظمیں۔ کہاں کہاں ان کے نقوش باقی نہیں ہیں۔ ادارہ فیروز سنز سے ان کی بہت سی کتابیں شائع ہوئیں۔ جیسے انجمن، صد شعر اقبال اور دوگونہ۔ علاوہ ازیں بچوں کے لیے بے شمار کتب لکھیں۔ جن میں شہرہ آفاق کتابیں جھولنے، ٹوٹ بٹوٹ، کہاوتیں اور پہلیاں، سنو گپ شب وغیرہ شامل ہیں۔"جھولنے" تو ننھے منے بچوں کے لیے ایسی کتاب ہے جو ہر بچہ اپنے اپنے بچپن میں پڑھتا رہا ہے۔1965ءکی جنگ میں ان کے پاک فوج کے لیے لکھے جانے والے نغمات نے بڑی شہرت حاصل کی-

تصنیفات: شرح غزلیات غالب فارسی اردو

نمونۂ اشعار فارسی
-----------------

|  |  |  |
| --- | --- | --- |
| بس آہ کشیدم و بیاری نرسید |  | بس نالہ زدم بہ غمگساری نرسید |
| صد اشک فروچکید از دو چشمم |  | یک قطرہ بدامن نگاری نرسید |

حوالہ جات
---------

1. ↑

سیری در ادبیات فارسی هند و پاکستانآرکائیو شدہ (Date missing) بذریعہ ichodoc.ir (Error: unknown archive URL)
|  |
| --- |
| **نہر** |
| مجمع النجوم نہر بڑی تصویر کے لیے کلک کریں |
|   |
| **عربی نام:** | **النهر**  |
| **انگریزی نام:** | Eridanus |
| **خاندان:** | آب |
| **آسمان میں مقام:** | آسمانِ جنوب اول |
| **رقبہ:** | 1137.919 ۔ (چھٹا) |
| **فی صد رقبہ :** | آسمان کا 2.76 فی صد |
| **مطلع مستقیم:** | 3 گھنٹے 18.02 منٹ |
| **میل:** | 28 ڈگری 45.37 منٹ جنوب |
| **سیاروں والے ستارے :** |    4 |
| **چمکدار ستارے:** |    4 |
| **قریبی مجمع النجوم:** | قیطس، آتش دان، عنقا، مار آب، طوقان، گھڑیال، چھینی، خرگوش، جبار اور ثور |
|   |

  


**نہر** (عربی: **النهر**  - انگریزی: Eridanus) ایک مجمع النجوم کا نام ہے۔ اس کو خاندان مجمع النجوم آب میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب اول میں کیا جا سکتا ہے۔ اس مجمع النجوم کا رقبہ 1137.919 مربع ڈگری ہے۔ جو کل آسمان کا 2.76 فی صد بنتا ہے۔مطلع مستقیم 03 گھنٹے 18.02 منٹ ہے۔ اور میل 28 ڈگری 45.37 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 4 ہے۔ چمکدار اور نمایاں نظر آنے والے ستاروں کی تعداد 4 ہے۔

قریبی مجمع النجوم
-----------------

اس کے اردگرد قیطس، آتش دان، عنقا، مار آب، طوقان، گھڑیال، چھینی، خرگوش، جبار اور ثور واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
عشر زرعی زمین کی پیداوار سے بطور زکوۃ کے دسواں حصہ نکالنا **عشر** کہلاتا ہے۔

عشر کی تعریف
------------

**عشر** یا **عُشر** کا لغوی مطلب ہے دسواں حصہ۔ دینی اصطلاح میں یہ زمین کی پیداوار کی زکوٰۃ ہے۔ فقہا کرام کی تصریحات کے مطابق جس کھیت کی زراعت میں آبپاشی کے لیے بوجھ اٹھانا پڑے تو اس پیداوار میں سے نصف عشر دینا واجب ہے اور جس کھیت کی زراعت میں مشقت کم ہو وہاں عشر یعنی دسواں حصہ دینا واجب ہے

عشر کی تاریخ
------------

بعض روایات کی رو سے عشر یہود پر بھی فرض تھا۔ نبی اسرائیل کے گیارہ قبائل اپنی اپنی پیداوار کا دسواں حصہ احبار یا نبی لاوی کو دیتے تھے جس کے عوض بنی لاوی یہود کی مذہبی خدمات سر انجام دیتے تھے۔

عشر کی فرضیت
------------

ہر اس شخص پر جو زمین کاشت کرتا ہے، عشر دینا واجب ہے۔ عشر چونکہ پیداوار کی زکوٰۃ ہے اس لیے مال کے ساتھ پیداوار کا عشر الگ نکالا جاتا ہے۔ سال کے اندر جتنی بھی فصلیں کاشت ہوں گی، ان سب پر ہی عشر واجب ہے، ربیع پر بھی اور خریف پر بھی یہی معاملہ ہے۔ امام ابو حنیفہ کے مطابق مویشیوں کے چارے پر بھی عشر واجب ہے۔

عشر کا نصاب
-----------

امام ابو حنیفہ کے نزدیک اس کا کوئی الگ الگ نصاب نہیں، پیداوار چاہے جتنی بھی ہو عشر واجب ہے۔ یعنی مال کی طرح جیسے ساڑھے سات تولے سونا یا ساڑھے باون تولے چاندی کی طرح مخصوص حدِ پیداوار نہیں ہے۔

عشر کے مستحق
------------

عشر کے مستحق بھی وہی لوگ ہے جو زکوٰۃ کے ہیں۔
**سید شبیر حسین شاہ حافظ آبادی** دُنیائے خطابت کے عظیم خطیب جو حافظ آبادی کے لقب سے شہرت رکھتے ہیں۔

ولادت
-----

پیر سید شبیر حسین شاہ حافظ آبادی 6جنوری 1948ء کو گوجرانوالہ کے قصبہ منڈیالہ تیگہ میں سید نواب علی شاہ کے ہاں پیدا ہوئے۔

تعلیم
-----

اسکول کی ابتدائی تعلیم کے بعد دارالعلوم سراج العلوم گوجرانوالہ میں داخل ہوئے۔ جس کے بعد جامعہ محمدیہ رضویہ بھکھی شریف سے درس نظامی کی تکمیل کی تکمیل کے بعد خطابت کا باقاعدہ آغاز 1967ءمیں گوجرانوالہ شہر سے کیا۔ پھر 1972ءمیں حافظ آباد تشریف لے آئے، جہاں آپ نے مرکزی جامع الفاروق سے خطابت کا آغاز کیا۔

سیاسی سفر
---------

شبیر حسین شاہؒ نے 1974ءکی تحریک ختم نبوت اور 1977ءکی تحریک نظام مصطفے میں بھی مجاہدانہ کردار ادا کیا۔ مجلس تاجدار ختم نبوت پاکستان کے مرکزی امیر اور جمعیت علمائے پاکستان کے سینئر نائب صدر رہے۔ 1972ء جے یو پی سے وابستہ چلے آ رہے تھے، لیکن آپ نے 1988 میں پہلی بار حافظ آباد کے حلقہ پی پی 79سے پاکستان عوامی اتحاد کے ٹکٹ پر الیکشن لڑا۔ اس کے بعد نے 2بار جے یو پی کے کوٹے سے مسلم لیگ (ن) کے ٹکٹ پر شیر کے نشان کے ساتھ الیکشن لڑے۔

دینی خدمات
----------

اشاعت اسلام کے سلسلہ میں امریکا، یورپ اور مشرق وسطی سمیت درجنوں ممالک کے تبلیغی دورے کیے۔ جہاں آپ کی تبلیغ سے متاثر ہو کر کثیر تعداد میں غیر مسلم حلقہ بگوش اسلام ہوئے۔ امریکا میں کئی بار آپنے عید میلاد النبی کے جلوس کی قیادت کی۔ ایک بار امریکا کی ریاست نیو جرسی میں وہاں کے میئر نے آپؒ کی شخصیت اور فن خطابت سے متاثر ہو کر آپؒ کو Key of New Jersy Cityاور تعریفی سرٹیفکیٹ سے نوازا۔

وفات
----

6اکتوبر 2010ء کو وفات پا گئے 7اکتوبر کو نماز عصر سے قبل مرکزی جامع الفاروق میں تدفین کی گئی۔

حوالہ جات
---------

1. ↑  روزنامہ پاکستان 2 اکتوبر 2013ء
لیزر
**لیزر** یا **ترتاش** ایک باہم پیوست اور یک رنگی روشنی کی شعاع خارج کرنے والی اختراع کو کہا جاتا ہے۔ لیزر کی تعریف یوں بھی کی جاتی ہے کہ ایک ایسا بصری منبع ہوتا ہے جو فوٹونز کا ایک ہم بستہ (coherent) ستون خارج کرتا ہے۔

وجہ تسمیہ
---------

لیزر کی مدد سے کی گئی ایک زیبائش چراغاں
یہ لفظ دراصل ایک طویل نام کے پہلے حروف کو لے کر بنایا گیا ایک ترخیمہ لفظ ہے جس کو مکمل طور پر **L**ight **A**mplification by **S**timulated **E**mission of **R**adiation پڑھا جاتا ہے اور اسی سے حروف اول اخذ کرکہ LASER بنایا گیا ہے۔

* Light Amplification  by Stimulated   Emission  of  Radiation

* تضخیمِ روشنی  بہ  تنبیہی   اشہارِ   شعاع

لیزر کا اردو مکمل نام مندرجہ بالا الفاظ کی رنگوں سے موجودگی کے باعث واضح ہوجاتا ہے اور اس میں لفظ stimulated کے لیے تنبیہی کا لفظ اصل میں کوئی نیا لفظ نہیں ہے بلکہ اردو کا ایک عام لفظ تنبیہ ہے جو خود عربی کے نبہ سے ماخوذ کیا گیا ہے؛ اردو میں تنبیہ عام معنوں میں تو ہوشیار کرنے یا خبردار کرنے کے معنوں میں آتا ہے مگر عربی میں اسی ہوشیار کرنے کے مفہوم کو وسیع کر کہ اس لفظ تنبیہ کے ایک معنی excite یا stimulate یا متحرک (ہوشیار) کرنے کے بھی آتے ہیں۔ اور اسی سے یہاں تنبیہی کا لفظ اخذ کیا جا رہا ہے۔

| اردو اصطلاح | English term |
| --- | --- |
| روشنی  تضخیم  بہ  تنبیہی  اشہار شعاع نبہ  تنبیہ  تنبیہ  تنبیہی  منبہ  منبہ منبہات  منبہت  منباہ  بالمنبہ  ممنبہ | Light  Amplification  by  Stimulated  Emission  Radiationwarn / exite  warning  stimulation  stimulated  stimulant  stimulus stimuli  stimulative  stimulator  stimulating  stimulon |

اسی قسم کی ایک اور مثال کے لیے دیکھیےمنبہ (stimulus)۔ اب اس وضاحت کے بعد اردو اوائل الکلمات کا طریقۂ کار اختیار کرتے ہوئے اس کا اختصار انگریزی کے laser کی طرح ---- ترتاش --- بنتا ہے جس میں مکمل نام کے ہر لفظ کا پہلا حرف لیا گیا ہے۔ بصری لیزر کی تشبیہ اختیار کرتے ہوئے کسی بھی ایسی اختراع / device کو جو کسی بھی قسم کر ذرات یا کسی بھی قسم کی شعاعوں کو ایک ہم بستہ و پیوستہ ستون (beam) کی شکل میں خارج کرتی ہو لیزر ہی کہ دیا جاتا ہے، ہاں یہ ہے کہ اس کے ساتھ فرق واضع کرنے کے لیے سابقہ کی صورت میں شعاعوں کی حالت کو لکھ دیا جاتا ہے مثال کے طور پر جوہری لیزر (atomic laser) وغیرہ۔ مندرجہ بالا استعمال کہ علاوہ کسی بھی جگہ اگر صرف لیزر کا لفظ اختیار کیا جاتا ہے تو اس سے مراد عموما ایک ایسے منبع نور کی ہوتی ہے جس سے ہم بستہ نُورات (photons) یا برقناطیسی شعاعیں خارج ہو رہی ہوں۔

|  |  |
| --- | --- |
|  | ویکی ذخائر پر **لیزر** سے متعلق سمعی و بصری مواد ملاحظہ کریں۔ |
**لیسٹر شائر کاؤنٹی کرکٹ کلب** انگلینڈ اور ویلز کے ڈومیسٹک کرکٹ ڈھانچے کے اندر اٹھارہ فرسٹ کلاس کاؤنٹی کلبوں میں سے ایک ہے۔ یہ لیسٹر شائر کی تاریخی کاؤنٹی کی نمائندگی کرتا ہے۔ یہ کاؤنٹی آف رٹ لینڈ کا نمائندہ بھی رہا ہے۔ کلب کی محدود اوورز کی ٹیم کو **لیسٹر شائر فاکس** کہا جاتا ہے۔ 1879ء میں قائم ہونے والے، کلب کو 1894ء تک معمولی کاؤنٹی کا درجہ حاصل تھا جب اسے 1895ء میں کاؤنٹی چیمپیئن شپ میں داخلے کے بعد فرسٹ کلاس درجہ میں ترقی دے دی گئی تھی۔  اس کے بعد سے، لیسٹر شائر نے انگلینڈ میں ہر ٹاپ لیول ڈومیسٹک کرکٹ مقابلے کھیلے ہیں۔یہ کلب گریس روڈ ، لیسٹر میں واقع ہے، جسے اپٹن اسٹیل کاؤنٹی گراؤنڈ کے نام سے جانا جاتا ہے اور اس نے لیسٹر کے ایلسٹون روڈ ، ہنکلے ، لاؤبرو ، میلٹن موبرے ، ایشبی-ڈی-لا-زؤچ ، کول ویل ، اپنگھم اور اوکھم میں گھریلو کھیل بھی کھیلے ہیں۔ روایتی کاؤنٹی کی حدود۔محدود اوورز کی کرکٹ میں، کٹ کا رنگ رائل لندن ون ڈے کپ میں سیاہ ٹرم کے ساتھ سرخ اور ٹی ٹوئنٹی میں سرخ ٹرم کے ساتھ سیاہ ہوتا ہے۔ شرٹ کے اسپانسرز اوول انشورنس بروکنگ ہیں جو شرٹ کے اوپری حصے میں ہائی کراس لیسٹر (شاپنگ سینٹر) کے ساتھ ہیں۔لیسٹر شائر کاؤنٹی چیمپئن شپ کے دوسرے ڈویژن اور رائل لندن ون ڈے کپ کے شمالی گروپ میں ہے۔ انہوں نے حال ہی میں دو ڈویژنوں کے تعارف کے بعد چھٹی بار کاؤنٹی چیمپئن شپ میں سب سے نیچے تک رسائی حاصل کی۔ حالیہ برسوں میں ان کا بہترین مظاہرہ ٹوئنٹی 20 کپ میں رہا ہے جس میں فاکس نے آٹھ سالوں میں تین بار ٹرافی جیتی۔

حوالہ جات
---------

1. ↑  ACS (1982). *A Guide to First-Class Cricket Matches Played in the British Isles*. Nottingham: ACS.
**شریح بن عامر** صحابی ہیں، قبیلہ بنو سعد سے تھے، بصرہ میں عامل اور والی رہے ہیں۔

احوال
-----

پورا نام و نسب یہ ہے: *شریح بن عامر بن قیس بن عامر بن عمیر*، ابن قانع کے مطابق: *شریح بن عامر بن عوف بن کعب بن ابی بکر بن عامر بن صعصعہ سعدی*، ہے۔

خالد بن ولید جب شام جانے لگے تو شریح کو بصرہ میں جزیہ وصولنے کا ذمہ دار بنا دیا تھا، پھر عمر بن خطاب نے بصرہ کا والی بنا دیا تھا۔ عمر بن شبہ، قتادہ کے طریق سے بیان کرتے ہیں کہ: قطبہ بن قتادہ نے عمر فاروق سے مدت میں توسیع کے لیے خط لکھا تو عمر فاروق میں شریح بن عامر سعدی کو بصرہ کا والی بننے کا حکم دیا اور کہا: «مسلمان کے لیے چادر بن جاؤ» چنانچہ بصرہ چلے گئے۔ پھر اہواز کے کسی معرکہ میں گئے اور وہاں شہید ہو گئے۔

حوالہ جات
---------

1. ↑  "شريح بن عامر السعدي". *www.sahaba.rasoolona.com*. 12 اکتوبر 2020 میں اصل سے آرکائیو شدہ. اخذ شدہ بتاریخ 10 اپریل 2020.  الوسيط `|url-status=` تم تجاهله (معاونت)
2. ↑  "شريح بن عامر السعدي". *sahaba.rasoolona.com*. 17 دسمبر 2019 میں اصل سے آرکائیو شدہ. اخذ شدہ بتاریخ 10 اپریل 2020.  الوسيط `|url-status=` تم تجاهله (معاونت)
**لیوشام** آسٹریلیا کی ریاست نیو ساؤتھ ویلز میں سڈنی کے اندرونی مغربی کا ایک مضافاتی علاقہ ہے۔ لیوشام اندرونی مغربی کونسل کے مقامی حکومتی علاقے میں سڈنی کے مرکزی کاروباری ضلع سے 7 کلومیٹر جنوب مغرب میں واقع ہے۔ پوسٹ کوڈ 2049 ہے۔ لیوشام پیٹرشام ، ڈولویچ ہل ، سمر ہل ، ہیبر فیلڈ اور لیچ ہارڈ کے مضافاتی علاقوں سے گھرا ہوا ہے۔

### تاریخ

لیوشام نے اپنا نام 1834ء میں جرمن نژاد تاجر جوشوا فری جوزفسن کی جائیداد سے لیا جو بعد میں سڈنی کا میئر بن گیا۔  اس اسٹیٹ کا نام لندن بورو آف لیوشام کے نام پر رکھا گیا تھا جس کا مطلب ہے لیوفسا کا گاؤں یا جاگیر۔  لیوشام کے علاقے کے اصل باشندے داروگ قبیلے کا کیڈیگل قبیلہ تھا۔ دریائے کوکس کے قریب پائے جانے والے نوادرات مقامی علاقے میں کم از کم 7,000 سال کی رہائش کی نشاندہی کرتے ہیں۔  جب پہلا بحری بیڑا 1788ء میں پہنچا تو آباد کاروں نے کیڈیگل کے علاقے کے وسط میں کیمپ قائم کیا جبکہ پہلے گورنر آرتھر فلپ نے کیڈیگالس اور ان کے پڑوسیوں کے ساتھ خوشگوار تعلقات قائم کرنے کی کوشش کی، دونوں گروہ ایک ہی خوراک کے ذرائع کے لیے مقابلہ کر رہے تھے اور ناگزیر طور پر تناؤ پیدا ہو گیا۔ 1789ء میں چیچک کی وبا نے کیڈیگلز کی اکثریت کا صفایا کر دیا۔  1809ء تک لیوشام کے اندر تمام زمین دی گئی تھی۔

حوالہ جات
---------

1. ↑  "Josephson, Joshua Frey (1815–1892)". Australian Dictionary of Biography Online. اخذ شدہ بتاریخ 17 اپریل 2008.
2. ↑  "History of Suburbs". Marrickville Council. 24 دسمبر 2008 میں اصل سے آرکائیو شدہ. اخذ شدہ بتاریخ 17 اپریل 2008.
3. ↑  "Our Local History". Marrickville Council. اخذ شدہ بتاریخ 17 اپریل 2008.
4. ↑  "Cadigal Wangal - Smallpox Epidemic". Marrickville Council. اخذ شدہ بتاریخ 17 اپریل 2008.
**ناردرن کرکٹ ٹیم** پاکستان کی ایک ڈومیسٹک کرکٹ ٹیم ہے جو اسلام آباد کیپیٹل ٹیریٹری، گلگت بلتستان اور آزاد جموں و کشمیر کی نمائندگی کرتی ہے۔ یہ گھریلو فرسٹ کلاس، لسٹ اے اور ٹی 20 کرکٹ مقابلوں میں حصہ لیتی ہے، یعنی قائد اعظم ٹرافی، پاکستان کپ اور قومی ٹی/20 کپ۔ یہ ٹیم ناردرن کرکٹ ایسوسی ایشن کے زیر انتظام ہے۔

تاریخ
-----

ٹیم کو 31 اگست 2019 کو پاکستان کرکٹ بورڈ (پی سی بی) کے اعلان کردہ نئے ڈومیسٹک ڈھانچے کے ایک حصے کے طور پر متعارف کرایا گیا تھا۔  یہ ٹیم پاکستان کے شمالی علاقوں کی نمائندگی کے لیے تشکیل دی گئی تھی جس میں اسلام آباد، راولپنڈی، آزاد کشمیر اور گلگت بلتستان شامل ہیں۔ 3 ستمبر 2019 کو پی سی بی نے ٹیم کے لیے اسکواڈ کی تصدیق کی۔  عماد وسیم کو ٹیم کا کپتان نامزد کیا گیا۔ ناردرن نے فائنل میں 52 رنز سے بلوچستان کو شکست دے کر اپنا پہلا قومی ٹی ٹونٹی کپ جیتا۔

موجودہ دستہ
-----------

* شاداب خان (c)
* محمد نواز (ن ک)
* روحیل نذیر (وک)
* علی عمران
* آصف علی
* حیدر علی
* حارث رؤف
* عماد وسیم
* محمد موسی
* ناصر نواز
* سلمان ارشد
* سہیل اختر
* سہیل تنویر
* عمر امین
* زمان خان
* ذیشان ملک

حوالہ جات
---------

1. ↑  "PCB unveils new domestic set-up with 'stay at the top' mantra". *ESPN Cricinfo*.
2. ↑  "PCB announces squads for 2019–20 domestic season". *Pakistan Cricket Board*.
3. ↑
مارکھم
مارکھم نامی قصبہ کینیڈا کے صوبے انٹاریو کے جنوبی حصے میں واقع ہے۔ یہ قصبہ کینیڈا کا سب سے بڑا قصبہ ہے اور اس کی آبادی 1990ء سے اب تک دو گنا ہو چکی ہے۔ 2006ء کی مردم شماری کے مطابق یہاں کی آبادی 261573 افراد پر مشتمل ہے۔ مارکھم میں بہت ساری ہائی ٹیک کمپنیاں وجود میں آئی ہیں اور بہت ساری غیر ملکی کمپنیوں کے کینیڈا کے صدر دفاتر یہاں موجود ہیں۔ ان میں سے اوایا، آئی بی ایم، موٹورولا، توشیبا، لوسینٹ، سن مائیکرو سسٹمز، ایپل، ایمکس اور اے ٹی آئی اہم ہیں۔ اے ٹی آئی اب اے ایم ڈی کا حصہ ہے۔

جغرافیہ
-------

مارکھم کا کل رقبہ 212.47 کلومیٹر ہے۔

مناظر
-----

مارکھم کی اوسط بلندی 200 میٹر ہے اور شہر سے دو دریا گذرتے ہیں۔ ان کے نام ڈون دریا اور روگ دریا ہیں۔

موسم
----

ٹورنٹو کے پاس موجود ہونے کی وجہ سے مارکھم کا موسم ٹورنٹو جیسا ہی ہوتا ہے۔ اوسطاً یہاں کا درجہ حرارت ٹورنٹو کے وسط سے ایک یا دو درجے نیچے رہتا ہے۔

معیشت
-----

انیسویں صدی میں مارکھم متحرک آبادی تھی اور یہاں شراب کشید کرنے کے کارخانے شہرت رکھتے تھے۔ سپیٹ ویگن ورکس اپنی مصنوعات کو دنیا بھر میں بھیجتی تھی۔ ان دنوں مارکھم یارک یعنی ٹورنٹو سے ز یادہ اہمیت رکھتا تھا۔ آج کینیڈا میں اسے کینیڈا کے ہائی ٹیک صدر مقام کے نام سے جانا جاتا ہے۔

نقل و حمل
---------

### سڑکیں

مارکھم سے گذرنے والی اہم شاہراہوں میں ہائی وے نمبر 404اور ہائی وے نمبر 407 شامل ہیں۔ ہائی وے نمبر 407 ٹول ہائی وے ہے اور مارکھم کو واگان، برامپٹن اور برلنگٹن سے ملاتی ہے۔ ہائی وے 407 ہائی وے نمبر 7 کے متوازی چلتی ہے۔

### فضائی ذریعہ

ٹورنٹو/بٹن ویل میونسپل ائیرپورٹ کینیڈا کے دس بڑے ہوائی اڈوں میں شمار ہوتا ہے۔

جڑواں شہر
---------

* کیری، شمالی کیرولائنا، امریکہ
* نورڈلنگن، جرمنی
* پیئر لینڈ، ٹیکساس، امریکہ
* ووہان، عوامی جمہوریہ چین
**مادرانہ نسب** (انگریزی: Matrilineality) علم الانساب کی رو سے ایک ایسا نظم ہے جہاں نسب کا دارومدار زنانہ پشتوں کی طرف سے ہوا کرتا ہے۔ یہ ایک ایسے سماجی نظام سے ہم آہنگ ہوتا ہے جس میں ہر شخص اپنی *ماں کے نسب* کے ساتھ شناخت ڈھونڈتا ہے۔ ان سماجوں میں خاندانوں کی وراثت، خاندان کی صدارت یا اہم ذمے داریاں یا خطابات خواتین کی جانب سے ہی ممکن ہو سکتے ہیں۔ یہ *پدرانہ نسب* کی عین ضد ہے جہاں اہم مقام مردوں کو حاصل ہے۔

اہم اقسام
---------

تین طرح کے معاشرے عام ہیں۔ ایک وہ معاشرہ جس میں شادی کے بعد بیوی کو شوہر کے ہاں رہنا پڑتا ہے مثلاً شمال مشرق نیوگنی کے ٹربرینڈ جزائر کے باشندوں میں اس کا رواج ہے۔ دوسرے وہ معاشرے جن میں شادی کے بعد شوہر اور بیوی دونوں اپنے انہی گھروں میں رہتے ہیں جہاں کہ وہ پیدا ہوئے۔ مثلاً لکشادیپ کے کورل جزائر میں سے ایک میں آباد مسلمانوں میں یہ رواج ہے۔ تیسری طرح کے وہ معاشرے ہیں جن میں شوہر شادی کے بعد بیوی کے گھر جاتا ہے، مثلاً امریکا کے دیسی باشندوں کے ہوپی، زونی اور ایروکواس قبائل۔

حوالہ جات
---------

1. ↑  مادرسری معاشروں میں عورت کامقام

بیرونی روابط
------------

*
MohriSharif
**خواجہ صوفی نواب الدین**:دربار موہری شریف کے بانی ہیں۔

ولادت
-----

صوفی نواب دین کی تاریخ پیدائش 28 صفر 1319ھ‘ یکم فروری 1901ء تھی۔ بچے کا نام والدین نے"نواب الدین" رکھا۔ آپ کی پیدائش ریاست جموں و کشمیر کے موضع کھمبارہ میں ہوئی۔ 
والد کا نام بابا جی احمد دین تھا

موہری شریف آمد
--------------

جب آپ کی عمر چار برس کی ہوئی تو باباجی کشمیر سے نقل مکانی کر کے موہری شریف میں آگئے جو چھ برس کی عمر میں ابدال زماں حضرت سید ولایت شاہ نے آپ کی تربیت او ر سرپرستی فرمانا شروع کر دی جو مادر زاد ولی اللہ تھے۔

بیعت و نسبت
-----------

29 سال کی عمر میں 15 اپریل 1921ء کو حافظ محمد عبد الکریم عیدگاہ والوں سے بیعت کی 7 مارچ 1931 کو خلافت و اجازت ملی

کرامات کا ظہور
--------------

اس لیے بچپن کے عالم میں ہی عجیب و غریب واقعات رونما ہونے لگے۔ آپ گھنٹوں آسمان کی طرف دیکھتے رہتے۔ زمانہ طالب علمی میں ایک عجیب واقعہ رونما ہوا کہ آپ کا قاعدہ غیر مجلد تھا۔ آپ نے قاعدہ طاق میں رکھ دیا۔ صبح قاعدہ نکالا تو مجلد تھا۔ گھر والے یہ دیکھ کر حیران ہوئی۔ ابدال زماں سید ولایت شاہ اکثر آپ کے ساتھ رہا کرتے تھے بسااوقات اہلخانہ کی فرمائش پر وہ غیر موسمی پھل بھی ظاہر کر دیا کرتے تھے۔

فوج کی ملازمت
-------------

آپ 1922ء میں والد گرامی کے مجبور کرنے پر فوج میں بھرتی ہو گئے۔ آپ کی پہلی تقرری ہندوستان کی فوجی چھاؤنی پونہ میں ہوئی۔

وفات
----

آپ کا وصال مبارک 12 ربیع الاوّل شریف 1385ھ بمطابق 12 جولائی 1965ء بروز سوموار ہوا۔ آپ کے بعد آپ کے صاحبزادے خواجہ محمد معصوم سجادہ نشین ہوئے۔ آپ کو دربار عالیہ کی جامع مسجد کے شمالی جانب سپردخاک کیا گیا۔

حوالہ جات
---------

1. ↑  سلسلہ خیریہ مع تذکرہ مشائخ نقشبندیہ ،پروفیسر خالد امین مخفی خواجہ ابو الخیر اکیڈمینیلا گنبد لاہور
2. ↑  گلدستہ اولیا از محمد اسلم لودھی
3. ↑  گلدستہ اولیا از محمد اسلم لودھی صفحہ 76 تا 79
مانجھند انگریزی (Manjhand) پاکستان کے صوبہ سندھ، ضلع جامشورو کا شہر اور تحصیلی ہیڈ کوارٹر ہے۔ سندھ دریا کے کنارے آباد یہ شہر قدیم شہر ہے۔ اس شہر اور تحصیل میں مانجھند قبیلہ اکثریت میں آباد ہے جس وجہ سے اس شہر پر مانجھند نام پڑا۔ یہ شہر بہت قدیم ہے۔ دو مرتبہ دریائے سندھ کے سیلاب نے شہر کو صفحہ ہستی سے مٹایا۔ اب جو شہر قائم ہے یہ تیسری مرتبہ آباد ہوئا ہے۔ شہر کے مشرق میں بچاء بند کے اندرسندھ دریا کے کنارے، مانجھند کے مشرق-شمال میں ایک کلومیٹر کے فاصلے پر واقع گوبندرام دربار کی موجودہ قدیم عمارت دوسری مرتبہ آباد ہونے والے مانجھند شہر کی گواہی دیتی ہے۔ مانجھند شہر تالپور دور(1943ء-1783ء) میں دنیا کی تجارت کا مرکز تھا۔ یہ شہر سندھ دریا کا چھوٹا پورٹ تھا جو دریا سندھ کے توسط سے قدیم سمندری تجارتی راستوں سے جڑا ہوئا تھا۔ یہاں کے بیوپاریوں کے تجارتی تعلقات دنیا سے قائم تھے۔ ان کی تجارت جاوا، سری لنکا، گجرات، روم، ایران، عراق، آفریکا اور یورپ کے ممالک تک چلتی تھی۔ قدیم مانجھند شہر میں بڑی خوبصورت اور اعلى طرز کی تعمیر کی عمارتیں موجود تھیں۔ جب جامشورو کو ضلع بنایا گیا تو مانجھند کو تحصیلی ہیڈ کوارٹر کی حیثیت دی گئی۔ اس شہر کی مردم شماری 40 ہزار کے قریب ہے۔ یہاں دوسری فصلوں کی نسبت میں دالیں زیادہ اگتی ہیں۔ یہاں کا موسم خوشگوار ہے۔ اس شہر کی گرد نواہ اور تحصیل میں بہت تاریخی آثار موجود ہیں۔ 32 کلومیٹر کی ایراضی پر پھیلا ہوئا رنی کوٹ کا قلعہ بھی مانجھند تحصیل میں ہے جو دیوار سندھ سے مشہور ہے اور اس وقت سیرو سیاحت کا مرکز ہے۔ اس شہر کے مغرب میں 4 کلومیٹر کے فاصلے پر شاہ اویس قرنی سے منسوب ایک درگاہ ہے۔ مقامی لوگوں کا کہنا ہے کہ شاہ اویس قرنی یہاں آئے تھے۔

مزید دیکھیے
-----------

* مانجھند ریلوے اسٹیشن

حوالہ جات
---------

1. ↑  Memories of Manjhand - Newspaper - DAWN.COM
**محمد عسکری مرزا** یا **عسکری مرزا** (پیدائش: 1516ء– وفات: 1557ء/1558ء) مغل بادشاہ ظہیر الدین محمد بابر کا بیٹا اور مغل شہنشاہ نصیر الدین محمد ہمایوں کا بھائی تھا۔

سوانح
-----

عسکری مرزا کی پیدائش کابل میں 1516ء میں ہوئی۔ وہ ہمایوں سے 8 سال چھوٹا تھا۔ عسکری مرزا کی ایک بیٹی سکینہ بیگم تھی جس کی شادی مغل شہنشاہ جلال الدین اکبر سے ہوئی۔

وفات
----

عسکری مرزا کی وفات 40 یا 42 سال کی عمر میں 1557ء یا 1558ء میں مکہ میں ہوئی جب وہ حج کے لیے مکہ میں مقیم تھا۔

مزید دیکھیے
-----------

* ظہیر الدین محمد بابر
* سلطنت مغلیہ

حوالہ جات
---------




Categories: Mughal princessesTimurid princessesMughal nobility1520s births1603 deaths16th-century Indian historiansHistorians in the Mughal EmpirePersian-language writers16th-century Indian women writers16th-century Indian writersWomen of the Mughal EmpireTimurid dynastyPeople from AgraWomen writers from Uttar PradeshIndian women historiansScholars from Uttar PradeshWomen educators from Uttar PradeshEducators from Uttar PradeshEducators from West Bengal17th-century Indian women writers17th-century Indian historians
ذرائع آمد و رفت کا ایک بہت بڑا ذریعہ تو دریا ءی کشتیاں تھیں۔ اس کے علاوہ بیل گاڑیاں اور گھوڑا میدانی علاقوں میں، پہاڑی اور صحرائی علاقوں میں اونٹ استعمال ہوتا تھا۔ وہ بکریاں جو بیچنے کے لیے لائی جاتی تھیں۔ ان پر ننھی منی گٹھریوں میں سامان لادیا جاتا تھا۔ غالباً سب سے بڑا ذریعہ بیل گاڑی تھی۔ جس کے پیہے ٹھوس ہوتے تھے اور اس کا قطر تین فٹ چھ انچ ہوتا تھا ۔

 ہڑپہ چنھودڑو دونوں جگہوں سے کانسی کا بنا تانگہ کا ایک ایک نمونہ ملا ہے۔ اس میں جھکڑے کا ایک فریم ہے۔ اس کے چاروں کناروں پر سلاخیں اوپر کو اٹھی ہیں۔ ان پر کپڑے کی چھت ہے۔ ارد گرد کپڑے 
کے پردے لٹکے ہیں آگے ٹنگے کے بموں کے درمیان کوچوان بیٹھا ہے۔ اس نے ایک ہاتھ میں لگام پکڑ رکھی ہے اور دوسرا اپنے گھٹنے پر رکھا ہے۔ دونوں تانگے ہو بہو ایک جیسے ہیں۔ اگرچہ ہڑپہ اور چنھودڑو کے درمیان فاصلہ چار سو میل ہے۔ ان دونوں کا جانور غائب ہے۔ یہ کمی موہنجودڑو نے پوری کردی ہے۔ جہاں کانسی کے دو بیل ملے ہیں۔ جو بڑی سہولت کے ساتھ ان تانگوں میں لگ سکتے ہیں۔ دونوں بیلوں اور تانگوں کے نیچے کانسی کے چھلے لگائے گئے ہیں۔ جن میں سے پہیا گزارنے کے لیے ڈنڈیاں گزاری جاتی ہوں گی۔ یہ چھلے اس بات کا ثبوت ہیں کہ ان بیلوں کا تعلق ایسے ہی تانگوں سے ہے۔ یہ پردہ دار تانگے سامان کے لیے نہیں انسانوں کے سفر کی گاڑیاں ہوں گی ۔

 ہڑپہ، وادی سوات، بدخشاں، وادی گومل، دابر کوٹ، آمری، نال ستکگین اور موہنجودڑو، رنگ پور، لوتھل اور کالی بیگن وسیع علاقے میں تجارتی سامان کی نقل و حرکت کا بڑا ذریعہ پنجاب اور سندھ کا دریائی نظام تھا۔ باقی ماندہ علاقوں میں سامان جانوروں پر ڈھویا جاتا تھا یا مزدوروں کے قافلے پیدل جاتے ہوں گے۔ یہ سامان دروں کے راستے ایران، افغانستان، شام اور عراق جاتا ہوگا۔ جب کہ سمندر کا راستہ بھی استعمال ہوتا ہوگا۔ کیوں کہ ملک کا بنیادی نظام رسل و رسائل دریاؤں پر مبنی تھا۔ لہذا ملاحوں کثرت تھی اور وہ ساحلی سمندر پر عبور رکھتے تھے۔ وادی سندھ کی مشہور بندرگاہوں میں ستکاگن دڑو، بالاکوٹ اور سوتکا زیادہ معروف ہیں ۔

ماخذ 

یحیٰی امجد۔ تاریخ پاکستان قدیم دور

ڈاکٹر معین الدین، قدیم مشرق جلد دؤم

ڈی ڈی کوسمبی۔ قدیم ہندوستان
**وادی ایمن** وہ جگہ ہے جہاں مدین سے مصر کو جاتے ہوئے حضرت موسیٰ کو نبوت عطا فرمائی گئی۔   

طور ایک چھوٹی سی پہاڑی ہے جس پر اللہ نے تجلی فرمائی اور موسیٰ (علیہ السلام) سے ہم کلام ہوا۔ اس کا نام وادی ایمن ہے۔  

قرآن میں اس کا ذکر اس آیت میں ہے فَلَمَّا أَتَاهَا نُودِي مِن شَاطِئِ الْوَادِي الْأَيْمَنِ فِي الْبُقْعَةِ الْمُبَارَكَةِ مِنَ الشَّجَرَةِ أَن يَا مُوسَى إِنِّي أَنَا اللَّهُ رَبُّ الْعَالَمِينَ    

جس میں فرمایاجب ہم نے موسیٰ کو آواز دی۔ اس سے مراد وہ واقعہ ہے جو نبوت دیے جانے سے پہلے پیش آیا کہ آپ ( علیہ السلام) آگ کی تلاش میں وادی ایمن کے کنارے پر پہنچ گئے، تب اللہ تعالیٰ نے آپ ( علیہ السلام) کو پکارا، اپنا تعارف کرایا اور آپ ( علیہ السلام) کو نبوت سے مشرف فرمایا اور پھر آپ ( علیہ السلام) کو معجزات دیے گئے۔ اور فرعون کی ہدایت کے لیے جانے کا حکم دیا گیا۔  

حضرت موسیٰ (علیہ السلام) نے وادی ایمن میں نبوت ملنے کے بعد یہ درخواست کی تھی رب اشرح لی صدری الخ (میرے رب میرے سینہ کو کشادہ کر دے)  

ابوبکر ثقفی سے روایت کیا کہ موسیٰ (علیہ السلام) رات کے وقت درخت کے پاس آئے اور وہ ہرا بھرا تھا اور آگ اس میں لوٹ رہی تھی وہ آگ لینے کے لیے آگے بڑھے تو وہ آگ ان سے لپٹ گئی اس سے وہ خوف زدہ ہوئے اور گھبراگئے تو وادی ایمن کی ایک جانب سے آواز دی گئی فرمایا درخت کے داہنی جانب سے آپ اس آواز سے مانوس ہوئے تو عرض کیا تو کہاں ہے تو کہا گیا میں تیرے اوپر ہوں پوچھا کیا میرا رب ہے فرمایا ہاں میں تیرا رب ہوں۔

حوالہ جات
---------

1. ↑  تفسیر روح القران۔ ڈاکٹر محمد اسلم صدیقی
2. ↑  تفسیر در منثور جلال الدین سیوطی
**ویشالی نیوٹیا** (انگریزی: Vaishali Neotia) حیدرآباد، تلنگانہ، بھارت میں مقیم ایک خاتون صنعت کار ہے۔ وہ **مرشیئس** (Merxius) کی مساوی بانی ہے۔ یہ ایک انعام یافتہ طرزیاتی کمپنی ہے جو مصنوعات کو اضافی حقیقت (Augmented Reality)، بصری حقیقت (Virtual Reality) اور آمنے سامنے (Interactive) اور ویب ٹیکنالوجی سے بناتی ہے۔ یہ عالمی سطح پر سب سے بڑے پانچ موجد کمپنیوں میں ایک ہے، جیساکہ آئی ای ٹی نے درجہ بندی کی ہے۔

عالمی اداروں میں شہرت
---------------------

ویشالی نیوٹیا کو عالمی خواتین کے تربیتی لائحۂ عمل (Global Women's Mentorship Program) کے لیے منتخب کیا گیا تھا۔ یہ لائحۂ عمل ریاستہائے متحدہ امریکا کے محکمہ امور خانہ (U.S State department) اور فارچون کے اشتراک سے منظم ہوا۔ وہاں ویشالی نے ایک مہینہ امریکا اور دنیا کے مختلف حصوں سے جمع 18 ساتھی مشارکین کے ساتھ وقت گزارا۔ ایک اہم فائدہ اس لائحۂ عمل سے یہ تھا کہ شرکاء کو فارچون 500 کمپنیوں کے نمائندوں سے ملنے، سمجھنے اور سیکھنے کا موقع ملا تھا۔

حوالہ جات
---------

1. ↑  Women led startups in Hyderabad - Start-Up Hyderabad
2. 1 2

خارجی روابط
-----------

* فیس بک پر ویشالی نیوٹیا
* ویشالی نیوٹیا ٹویٹر پر  ویکی ڈیٹا پر  (VFORVAISHALI) کی خاصیت میں تبدیلی کریں
* How Merxius CEO, Vaishali Neotia is inspiring entrepreneurs to focus on innovationآرکائیو شدہ (Date missing) بذریعہ hyderabad.techstartup.in (Error: unknown archive URL)